Stand Up For Europe

Stand Up For Europe Grënnungsdatum:  3. Dezember 2016 Parteipresident:  Alain Deneef Vizepresident:  Bálint Gyévai  Generalsekretär:  Luca Polidori Tresorier:  Faedran Bourhani  Fusioun vun:  European Federalist Party,United States of Europe Now,Stand up for the United States of Europe Ausriichtung:  Europäesche FederalismusEuropäesch IntegratiounDemokratisatiounSozialliberalismus Faarwen:  Giel a blo Websäit:  www.standupforeurope.eu
Stand Up For Europe ass eng paneuropäesch Biergerbewegung, déi fir e méi demokratescht an e federaalt Europa kämpft.

 Geschicht 
Stand Up For Europe gouf den 3. Dezember 2016 wärend der 6. Europäescher Federalismuskonventioun zu Bréissel gegrënnt duerch d'Integratioun vun dräi euro-federalistesche Beweegungen:
 Stand up for the United States of Europe,
 European Federalist Party
 United States of Europe Now.

 Organisatioun 
Stand Up For Europe ass ageriicht wéi eng Nonprofitorganisatioun (Association sans but lucratif, ASBL) ënner belschem Gesetz.Statuten (op Englesch) vu Stand Up For Europe (22 Februar 2017). D'Grënner sinn de Richard Laub, de Georgios Kostakos, den Olivier Boruchowitch an de Pietro De Matteis. D'Organisatioun huet déi follgend Gremien: (i) Generalversammlung, (ii) Verwaltungsrot, (iii) Grupp vu Conseilleren, (iv) Sträitcomité, (v) Expert-Kontabel an (vi) Ombudsmann. D'Generalversammlung gëtt op d'mannst eemol pro Joer tëscht November a Februar gehal. Si benennt d'Membere vum Verwaltungsrot mat einfacher Majoritéit fir eng erneierbar Period vun engem Joer. De Verwaltungsrot ëmfaasst ënner anerem déi follgend Positiounen, déi am Februar 2017 vun de follgende Leit besat goufen:
 President: Richard Laub
 Vizepresident: Pietro De Matteis
 Generalsekretär: Bálint Gyévai
 Tresorier: Jacques de Ridder

Well Stand Up For Europe eng stättesch Biergerbewegung ass, ginn hir Aktivitéite vun ongeféier 20 „City Teams“ a siwen Universitéitsgruppen organiséiert (Februar 2017). Si publizéiert reegelméisseg Pressecommuniquéen, Newsletteren an eng online Zäitschrëft, déi Europe Today heescht. D'Websäit vu Stand Up For Europe ass mat verschiddenen Applikatioune vun Soziale Medie wéi Facebook, Twitter, YouTube an Instagram verbonnen. Fir d'Wichtegkeet vun der europäescher Jugend ze weisen, behält si och déi Students For Europe Political Research Platform bäi, eng Websäit, mat där méi einfach europäesch Theeme kënne studéiert ginn, déi mat der Jugend ze doen hunn.

 Kuckt och 
 Pulse of Europe Initiative

 Um Spaweck 
 D'Websäit vu Stand Up For Europe

Kategorie:Eurofederalismus